Diari Oficial de la Generalitat Valenciana


Sumari del DOGV 4708, del 09-03-2004 (2004/1832)

RESOLUCIÓ de 6 de febrer de 2004, del director general de Gestió del Medi Natural de la Conselleria de Territori i Habitatge, per la qual s'ordena publicar la part dispositiva de les declaracions d'impacte ambiental.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/1832


Data del document
:   06-02-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elda
    * vigilància del medi ambient
    * impacte ambiental

RESOLUCIÓ de 6 de febrer de 2004, del director general de Gestió del Medi Natural de la Conselleria de Territori i Habitatge, per la qual s'ordena publicar la part dispositiva de les declaracions d'impacte ambiental. [2004/X1832]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent a l'expedient 555/98-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 6 de febrer de 2004.- El director general de Gestió del Medi Natural: Javier Gómez Martín.
  
Declaració d'impacte ambiental
  
Vist l'expedient 555/98-AIA referent al Projecte d'Homologació Modificativa del Pla General d'Ordenació Urbana d'Elda i Pla Parcial Lacy, promogut pel propi Ajuntament.
  
Vist que el 6 de novembre de 1998 es va rebre de la Direcció Territorial de Medi Ambient d'Alacant un exemplar complet de la documentació tècnica corresponent a l'expedient abans citat i el certificat del Ple municipal, de sis d'octubre, pel qual es va acordar sotmetre el projecte a informació pública.
  
Vist que la Modificació del Pla General d'Ordenació Urbana consistix en la reclassificació d'una superfície de 483.280 m2 de Sòl No Urbanitzable (clau UN-2) a Sòl Urbanitzable, a fi de crear un polígon industrial.
  
No obstant l'anterior els terrenys afectats per esta no posseïxen en principi interés per a la seua conservació des del punt de vista ambiental
  
Vist que el dia 31 de març de 1999, es va rebre de la Comissió Territorial d'Urbanisme d'Alacant fotocòpia de la publicació de l'anunci en el Diari Oficial de la Generalitat Valenciana núm. 3.390 de 10 de desembre de 1998, i en el diari La Verdad d'Alacant de 10 de novembre de 1998, així com del certificat expedit pel Secretari d'Elda en el que s'indica la presentació d'una al·legació. El dia 1 d'abril de 1999, es va rebre de l'Ajuntament l'expedient d'informació pública i un exemplar de l'estudi d'impacte ambiental, completant-se així l'expedient. L'al·legació presentada no té caràcter ambiental:
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint del Decret 162/90, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/89, d'Impacte Ambiental, atribuïx la competència a l'Òrgan Ambiental per a les Declaracions i Estimacions d'Impacte Ambiental dels projectes a què s'aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 36/1997, de 26 de febrer de 1997, del Consell de la Generalitat Valenciana atribuïx a la Direcció General per al Desenrotllament Sostenible la competència per a la tramitació i formulació de la Declaració d'Impacte Ambiental.
  
Per tot això, fent ús de les facultats que tinc legalment atribuïdes, formule la següent:
  
Declaració d'impacte ambiental
  
Primer
  
Estimar acceptable, des del punt de vista ambiental, el projecte d'Homologació Modificativa del Pla General d'Ordenació Urbana d'Elda i Pla Parcial Lacy, promogut per l'Ajuntament, sempre que s'apliquen les mesures protectores i/o correctores propostes en l'estudi d'impacte ambiental i els següents condicionants:
  
1. Encara que les ordenances establides en les normes urbanístiques per a la gestió de les aigües residuals, s'estimen correctes es considera necessari que, previ al desenrotllament del Pla Parcial, existisca acceptació expressa de l'entitat gestora de l'estació depuradora mancomunada de l'increment dels volums generats pel desenrotllament del polígon industrial, la confirmació del seu tractament, així com la incorporació de mesures addicionals que la dita entitat establisca, si és procedent, per al correcte funcionament de l'estació depuradora.
  
2. Així mateix s'haurà de demostrar, previ al desenrotllament del Pla Parcial, la disponibilitat de recursos hídrics per a cobrir la demanda derivada de l'activitat industrial.
  
3. En previsió de la instal·lació d'indústries productores, en el seu procés de producció. de residus tòxics i perillosos, i atés que els residus d'este caràcter han de ser evacuats i tractats per empresa gestora especialitzada, es recomana la que l'Ajuntament requerisca per a la concessió de la llicència d'activitat de dites empreses, depenent de la massa anual generada, l'autorització de Productor de residus tòxics i perillosos o la inscripció al Registre de Xicotets Productors de residus tòxics i perillosos.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produïx indefensió, no hi escau cap recurs; sense perjuí d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.